На основу чл. 474. став 1, чл. 489. Закона о извршењу и обезбеђењу („Службени гласник РС“, бр. 106/15, 106/16-аутентично тумачење, 113/17-аутентично тумачење, 54/19 и 9/20 – аутентично тумачење) и члана 2. Правилника о поступку јавног конкурса за именовање јавних извршитеља, саставу конкурсне комисије и начину њеног рада („Службени гласник РС”, број 58/16), по овлашћењу министра правде број: 021-01-00002/2020-30/1 од 30. јануара 2020. године, државни секретар расписује

**ЈАВНИ КОНКУРС**

**ЗА ПОПУЊАВАЊЕ МЕСТА ЈАВНИХ ИЗВРШИТЕЉА**

**I**

У складу са Правилником о одређивању броја извршитеља („Сл. гласник РС”, број 61/14) и Законом о извршењу и обезбеђењу („Службени гласник РС“, бр. 106/15, 106/16-аутентично тумачење, 113/17-аутентично тумачење, 54/19 и 9/20 – аутентично тумачење), који прописује дужност министара правде да распише конкурс за именовање новог јавног извршитеља у року од 90 дана од престанка делатности јавног извршитеља, расписује се jавни конкурс за попуњавање места јавног извршитеља, и то:

- за подручје Вишег суда у Лесковцу и Привредног суда у Лесковцу – 1 јавни извршитељ;

**II**

За јавног извршитеља може се именовати лице које испуњава следеће услове:

* да је држављанин Републике Србије;
* да је пословно способно;
* да је стекло диплому правног факултета;
* да има положен испит за јавног извршитеља;
* да има положен правосудни испит;
* да је завршило почетну обуку;
* да има најмање две године радног искуства на пословима правне струке после положеног правосудног испита;
* да је достојно да обавља послове јавног извршитеља;
* да се над ортачким друштвом чији је ортак на води стечајни поступак;
* да се против њега не води кривични поступак за кривично дело против правног саобраћаја или службене дужности;
* да није осуђивано за кривично дело на безусловну казну затвора од најмање шест месеци или за кажњиво дело које га чини недостојним за делатност јавног извршитеља;

**III**

Пријаве на јавни конкурс за попуњавање места јавних извршитеља подносе се на обрасцу који је саставни део текста огласа, а који се може преузети са интернет странице Министарства правде [www.mpravde.gov.rs](http://www.mpravde.gov.rs/)

Пријаве на јавни конкурс, са доказима, подносе се непосредно или поштом препоручено, у року од 15 (петнаест) дана од дана оглашавања јавног конкурса у „Службеном гласнику Републике Србије”, на адресу: Министарство правде Републике Србије, Београд, Немањина 22-26, са назнаком „Пријава на јавни конкурс за попуњавање места јавних извршитеља“.

**IV**

|  |
| --- |
|  |

Учесници јавног конкурса за попуњавање места јавних извршитеља уз пријаву подносе следећу документацију:

1. Радну и личну биографију;
2. Уверење о држављанству Републике Србије (оригинал или оверена фотокопија);
3. Извод из матичне књиге рођених (оригинал или оверена фотокопија);
4. Уверење центра за социјални рад да лице није лишено пословне способности (оригинал или оверена фотокопија);
5. Диплому о завршеном правном факултету (постдипломске академске студије – мастер односно основне академске студије у трајању од најмање 4 године – оверена фотокопија);
6. Уверење о положеном испиту за јавног извршитеља (оверена фотокопија);
7. Уверење о положеном правосудном испиту (оверена фотокопија);
8. Уверење о завршеној почетној обуци (оригинал или оверена фотокопија);
9. Потврду о најмање две године радног искуства на пословима правне струке после положеног правосудног испита, са тачним описом послова (оригинал или оверена фотокопија);
10. Доказ да се против лица не води кривични поступак за кривично дело против правног саобраћаја или службене дужности;
11. Доказ да лице није осуђивано за кривична дела на безусловну казну затвора од најмање шест месеци или за кажњиво дело које га чини недостојним за делатност јавног извршитеља;
12. Потврда да се над ортачким друштвом чији је ортак не води стечајни поступак;
13. Оверену фотокопију личне карте или извод електронског читача биометријске личне карте;
14. Доказе о поседовању стручних знања и вештина од користи за обављање делатности јавног извршитеља (стручне специјализације, познавање страног језика, познавање рада на рачунару и сл.) – сходно одредби члана 7. Правилника о поступку јавног конкурса за именовање јавних извршитеља, саставу конкурсне комисије и начину њеног рада („Службени гласник РС”, број 58/16);

 15) Доказ о уплаћеној накнади за учешће на конкурс (1 примерак оригинала уплатнице);

 16) Доказ о уплаћеној републичкој административној такси за захтев и решење (1 примерак оригинала уплатнице);

 17) Изјава којом се учесник јавног конкурса опредељује да ли ће сам прибавити податке о чињеницама о којима се води службена евиденција или ће то учинити орган који спроводи поступак.

Образац изјаве којом се учесник јавног конкурса опредељује да ли ће сам прибавити податке о чињеницама о којима се води службена евиденција или ће то учинити орган који спроводи поступак могуће је преузети на интернет страници Министарства правде [www.mpravde.gov.rs](http://www.mpravde.gov.rs/)

Документа о чињеницама о којима се води службена евиденција су: уверење о држављанству Републике Србије, извод из матичне књиге рођених, уверење о положеном правосудном испиту као и уверење о положеном испиту за јавног извршитеља.

Попуњену изјаву неопходно је доставити уз напред наведене доказе како би орган могао даље да поступа.

Законом о општем управном поступку („Службени гласник РС“, број 18/16, 95/18- аутентично тумачење) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним (члан 103. став 3). Наведене доказе кандидат може да достави уз пријаву и сам, а у циљу ефикаснијег и бржег спровођења поступка.

**V**

Накнада за учешће на јавном конкурсу за попуњавање места јавних извршитеља износи 6.300,00 динара. Наведени износ се уплаћује на рачун број: 840-30985845-21, модел 97, позив на број одобрења 461031004360742321, сврха уплате: Накнада за учешће на јавном конкурсу за попуњавање места јавних извршитеља, прималац: Министарство правде, Немањина 22-26, Београд.

Захтев за учешће на јавном конкурсу за попуњавање места јавних извршитеља тарифира се на основу Закона о републичким административним таксама у износу од 320,00 динара за подношење захтева и у износу од 550,00 динара за решење. Укупан износ таксе од 870,00 динара се уплаћује на рачун број: 840-742221843-57, модел и позив на број 97 50-016, сврха уплате: Републичка административна такса, прималац: Буџет Републике Србије.

Уз пријаву и приложене доказе подносилац је дужан да достави доказ о уплати накнаде за учешће на јавном конкурсу и доказ о уплати републичке административне таксе.

**VI**

Информације поводом јавног конкурса за попуњавање места јавних извршитеља могу се добити путем телефона 011/36 22 357, сваког радног дана од 11.00 до 13.00 часова.

**VII**

Објављено у „Службеном гласнику Републике Србије“, бр. 101/20 од 17.07.2020. године.

|  |
| --- |
| **ПРИЈАВА НА ЈАВНИ КОНКУРС ЗА ПОПУЊАВАЊЕ МЕСТА ЈАВНОГ ИЗВРШИТЕЉА ЗА ПОДРУЧЈЕ ВИШЕГ СУДА У ЛЕСКОВЦУ И ПРИВРЕДНОГ СУДА У ЛЕСКОВЦУ** |

|  |  |
| --- | --- |
| **ИМЕ** |  |
| **ПРЕЗИМЕ** |  |
| **ДЕВОЈАЧКО ПРЕЗИМЕ** |  |
| **ИМЕ ЈЕДНОГ РОДИТЕЉА** |  |
| **ДАТУМ РОЂЕЊА** |  |
| **МЕСТО РОЂЕЊА** |  |
| **АДРЕСА ПРЕБИВАЛИШТА** |  |
| **АДРЕСА БОРАВИШТА (АДРЕСА ЗА ПРИЈЕМ ПОШТЕ)** |  |
| **ОПШТИНА, ГРАД** |  |
| **ПОШТАНСКИ БРОЈ** |  |
| **КОНТАКТ ТЕЛЕФОН** |  |
| **Е-МАИЛ АДРЕСА** |  |
| **ПРАВНИ ФАКУЛТЕТ НА КОЈЕМ ЈЕ КАНДИДАТ ДИПЛОМИРАО И ДАТУМ ДИПЛОМИРАЊА** |  |
| **ДАТУМ ПОЛАГАЊА ПРАВОСУДНОГ ИСПИТА** |  |
| **ДАТУМ ПОЛАГАЊА ИСПИТА ЗА ЈАВНОГ ИЗВРШИТЕЉА** |  |
| **ДУЖИНА РАДНОГ ИСКУСТВА НА ПОСЛОВИМА ПРАВНЕ СТРУКЕ ПОСЛЕ ПОЛОЖЕНОГ ПРАВОСУДНОГ ИСПИТА** |  |
| **БРОЈ И ДАТУМ ПОТВРДЕ О РАДНОМ ИСКУСТВУ** |  |

|  |
| --- |
| Уз пријаву се прилажу одговарајућа документа и то по следећем редоследу: |
| 1. Радна и лична биографија; |
| 2. Уверење о држављанству Републике Србије (оригинал или оверена фотокопија); |
| 3. Извод из матичне књиге рођених (оригинал или оверена фотокопија); |
| 4. Уверење центра за социјални рад (оригинал или оверена фотокопија); |
| 5. Диплома правног факултета (оверена фотокопија); |
| 6. Уверење о положеном испиту за јавног извршитеља (оверена фотокопија); |
| 7. Уверење о положеном правосудном испиту (оверена фотокопија); |
| 8. Уверење о завршеној почетној обуци (оригинал или оверена фотокопија); |
| 9. Потврда о најмање две године радног искуства на пословима правне струке (оригинал или оверена фотокопија); |
| 10. Доказ да се против лица не води кривични поступак; |
| 11. Доказ да лице није осуђивано; |
| 12. Потврда да се над ортачким друштвом чије је члан не води стечајни поступак; |
| 13. Оверена фотокопија личне карте или извод електронског читача биометријске личне карте; |
| 14. Доказ о поседовању стручних знања и вештина у смислу одредбе члана 7. Правилника;  |
| 15. Доказ о уплаћеној накнади за учешће на јавном конкурсу (1 примерак оригинала уплатнице); |
| 16. Доказ о уплаћеној републичкој административној такси за захтев и решење (1 примерак оригинала уплатнице); |
| 17. Изјава учесника јавног конкурса о прибављању података о којима се води службена евиденција;  |
| (Заокружи број испред сваког од приложених докуманата) |
| Сагласан/на сам да се подаци које сам попунио/ла користе за обраду моје пријаве |

|  |
| --- |
|  |

 (Место и датум)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Потпис подносиоца пријаве)

Упознат/а сам са одредбом члана 103. став 3. Закона о општем управном поступку (,,Службени гласник РС“, број 18/16, 95/18- аутентично тумачење), којом је прописано да у поступку који се покреће по захтеву странке орган може да изврши увид, прибавља и обрађује личне податке о чињеницама о којима се води службена евиденција када је неопходно за одлучивање, осим ако странке изричито изјаве да ће те податке прибавити самe. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним.

Поступак покрећем ради учествовања на јавном конкурсу, који расписује Министарство правде, за попуњавање места јавних извршитеља и тим поводом дајем следећу

 **И З Ј А В У**

I Сагласан/а сам да Министарство правде за потребе поступка може извршити увид, прибавити и обрадити личне податке о чињеницма о којима се води службена евиденција, који су неопходни у поступку одлучивања.

У складу са Законом о заштити података о личности, мој ЈМБГ се може користити искључиво у сврху прикупљања података неопходних за учествовање на јавном конкурсу.

----------------------------------

 (јмбг кандидата)

 ---------------------------------- ---------------------------------------

 ( место и датум) (потпис давоца изјаве)

II Иако је Министарство правде обавезно да изврши увид, прибави и обради личне податке, изјављујем да ћу сам/а за потребе јавног конкурса за попуњавање места јавних извршитеља прибавити и доставити органу:

1. оригинал или оверену фотокопију уверења о држављанству Републике Србије;

2. оригинал или оверену фотокопију извода из матичне књиге рођених;

3. оригинал или оверену фотокопију уверења о положеном правосудном испиту;

4. оригинал или оверену фотокопију уверења о положеном испиту за јавног извршитеља;

Упознат/а сам уколико наведене личне податке неопходне за одлучивање органа не поднесем до истека рока за подношење пријаве, захтев за покретање поступка ће се сматрати неуредним.

----------------------------------- ---------------------------------------

 (место и датум) ( потпис давоца изјаве)